Paul Julius Reuter

Paul Julius REUTER (naskiĝinta la 21-a de julio 1816 en Kaselo, mortinta la 25-a de februaro 1899 en Nico) estis germana-brita ĵurnalisto kaj fondinto de la tre konata novaĵagentejo Reuters Ltd..

 Vivo pionira 
En 1849 li instalis novaĵagentejojn ĉe la finstacioj de la germanaj resp. belgaj telegrafoj, en Akeno kaj Verviers.

En 1851 li fondis en Londono la agentejon Reuters Telegrams, kiu ekde 1858 liveris al la gazeto London Times kaj al aliaj gravaj ĵurnaloj la novaĵanoncojn de eksterlande. Poste li konstruis telegrafajn koneksojn inter Anglujo kaj Germanujo, Anglujo kaj Franclando, Franclando kaj Usono.

 Honorigo kaj fruktoj 
En 1871 li ricevis la nobelan titolon barono () de duko Ernesto la 2-a de Saksio-Koburgo kaj Gotao dankite por siaj meritoj pri la gazetaraj aferoj. Du jardekojn poste li fariĝis ankaŭ brita barono de reĝino Viktoria.

La entrepreno Reuters Ltd. estas hodiaŭ komuna entrepreno de la brita gazetaro kaj nombriĝas al la plej gravaj agentejoj de la tuta mondo. Ĝi ofertas ekstere de borsaj informoj (Reuters Index) ankaŭ multflankajn amaskomunikilajn servojn.

 Vidu ankaŭ 
 Internacia Gazetara Muzeo

 Literaturo 
 Gerd Kulle kaj al.: Paul Julius von Reuter. Pionier des weltweiten Nachrichtenwesens. Kassel trifft sich, Kassel erinnert sich in der Stadtsparkasse. Deutscher Sparkassenverlag, Stuttgart 1978

 Eksteraj ligiloj 

 Artikolo pri la plej ofte presita nomo en la mondo.
 Pri Reuter en la surrete disponebla leksikono Allgemeine Deutsche Biographie.

Kategorio:Amaskomunikiloj en Germanio
Kategorio:Amaskomunikiloj en Britio
Kategorio:Konvertitoj de judismo al luteranismo
Kategorio:Britaj entreprenistoj
Kategorio:Germanaj entreprenistoj
Kategorio:Germanaj baronoj
Kategorio:Germanaj judoj
Kategorio:Britaj judoj
Kategorio:Britaj luteranoj
Kategorio:Britaj baronoj